Държавен вестник, бр. 58, 2015 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  58
МИНИСТЕРСТВО 
НА ФИНАНСИТЕ
Наредба за изменение и допълнение на Наредба 
№ Н-1 от 2014 г. за специфичните изисквания 
и контрола, осъществяван от митническите 
органи върху средствата за измерване и 
контрол на акцизни стоки (обн., ДВ, бр. 8 от 
2014 г.; доп., бр. 39 от 2015 г.)
§ 1. В глава втора се създава чл. 5а:
„Чл. 5а. (1) В случаите, когато лицата из­
дават документи за резултати от лабораторно 
изпитване, освен физикохимичните показатели 
и методите на изпитване в тях задължително 
се вписват: 
1. точката за контрол или идентификацията 
на съда, откъдето е взета пробата;
2. дата и час на вземане на пробата;
3. показанията на средствата за измерване 
и контрол, отчитащи количествата акцизна 
стока към момента на вземане на пробата;
4. означение на партидата, за която е оп­
ределен физикохимичният показател.
(2) Лабораториите издават анализни сер­
тификати за физикохимични показатели, 
участващи в акцизното облагане. В случаите, 
когато лабораториите нямат акредитация по 
БДС EN ISO 17025, работят с калибрирани 
средства за измерване и контрол и пред­
ставят доказателства за успешно участие в 
междулабораторни изпитвания и тестове за 
професионална пригодност.
(3) За всяка партида произведена акцизна 
стока в автоматизираната система за отчет­
ност на лицата се въвежда информация от 
лабораторни анализи за физикохимичните 
показатели, като се посочват и всички данни 
по ал. 1.
(4) Алинеи 1 – 3 се прилагат в случаите, 
когато лицето има определена точка за кон­
трол лаборатория.“
§ 2. В чл. 6 се правят следните изменения: 
1. Алинея 1 се изменя така:
„(1) За целите на контрола, осъществяван 
от митническите органи, лицата са длъжни: 
1. да използват средства за измерване и 
контрол в одобрените от митническите органи 
точки за контрол; 
2. да монтират средствата за измерване и 
контрол по начин, позволяващ оглед и отчи­
тане на техните показания при гарантиране 
на ненамеса и манипулиране на средствата 
за измерване и контрол; 
3. да осигурят непрекъсната работа на 
средствата за измерване и контрол, които 
предават данни по електронен път към авто­
матизираната система за отчетност на лицата, 
както и към информационната система на 
Агенция „Митници“;
4. в случаи на прекъсване на захранване­
то да осигурят съхранение на натрупаната 
информация в средствата за измерване и 
контрол, които едновременно предават данни 
към автоматизираната система за отчетност 
на лицата и Агенция „Митници“, с подходящо 
резервно захранване и да уведомят незабавно 
компетентното митническо учреждение по 
електронен път;
5. да осигурят възможност за пломбиране 
на показващите устройства на средствата за 
измерване и контрол (с изключение на СЕПИ) 
с цел предотвратяване манипулирането им 
и по начин, който не нарушава правилната 
употреба и съответствието на средствата за 
измерване с одобрения тип или с оцененото 
съответствие;
6. да осигурят възможност за пломбиране 
на допълнителното и спомагателното оборуд­
ване на средствата за измерване и контрол, 
като се ограничи достъпът до компоненти, 
които се настройват;
7. да осигурят възможност за пломбиране 
на връзките на средството за измерване и 
контрол към инсталацията; 
8. да използват всички средства за измер­
ване и контрол по предназначение в работния 
им обхват, като осигуряват техническата им 
изправност и правилната им употреба;
9. да извършват:
а) демонтиране на нефункциониращо и 
монтиране на резервно средство за измерване и 
контрол в присъствието на митническите орга­
ни; в случаите, когато средствата за измерване 
и контрол са средства за измерване по сми­
съла на Закона за измерванията и проверката 
им се извършва на мястото на експлоатация, 
присъства и лице, извършващо метрологичния 
контрол на средството за измерване; 
б) монтаж на нови средства за измерване 
в присъствието на органа по метрологичен 
надзор;
10. да подават предварително писмено 
уведомление до компетентното митническо 
учреждение в срок не по-кратък от 3 работни 
дни преди извършване на промяна в точките 
за контрол или на използваните средства за 
измерване и контрол; лицата по чл. 57а, ал. 1, 
т. 2 и 3 от Закона за акцизите и данъчните 
складове подават на електронен носител об­
общена информация за всички промени в из­
ползваните средства за търговско измерване от 
съответната разпределителна и/или преносна 
мрежа в едномесечен срок след изтичане на 
всяко тримесечие, съдържаща следните данни:
а) тип на средството за търговско измер­
ване и контрол;
б) фабричен номер, година на производ­
ство, производител, година на въвеждане в 
експлоатация и клас на точност на средството 
за търговско измерване и контрол;
в) номер на удостоверение за одобрен тип 
или номер на нотифициран орган, оценил 
съответствието на средството за търгов­
ско измерване и контрол със съществените
изисквания към него;